## Αξιολόγηση

Η αξιολόγηση διεξάγεται:

A. Με τη χρήση φύλλου αυτοαξιολόγησης των μαθητών/τριών, το οποίο βρίσκεται στη σελ. 198 του εκπαιδευτικού υλικού και αφορά το σύνολο των στόχων του εκπαιδευτικού υλικού.

B. Με τη χρήση φύλλου αυτοαξιολόγησης των συμπεριφορών και της συνεργασίας κατά την εργασία σε ομάδες (σελ. 199 του εκπαιδευτικού υλικού).

Επίσης, προσφέρεται η δυνατότητα στους/στις μαθητές/τριες να αξιολογήσουν τις εκπαιδευτικές δραστηριότητες αναφέροντας αιτιολογημένα δύο (2) στοιχεία των δραστηριοτήτων που τους άρεσαν περισσότερο και δύο (2) στοιχεία που τους άρεσαν λιγότερο.

Τέλος, ανάλογα με το ενδιαφέρον της τάξης, τον χρόνο που δαπανήθηκε, την πρόθεση

συνέχισης με άλλες εκπαιδευτικές δραστηριότητες και με τα προβλήματα που παρουσιάστηκαν, προτείνεται η αξιολόγηση να μην περιοριστεί στις παραπάνω τυπικές φόρμες, αλλά να πάρει τη μορφή συζήτησης αναστοχασμού στην ολομέλεια της τάξης. Σε μια τέτοια συζήτηση κάθε μαθητής/τρια ενθαρρύνεται να περιγράψει πώς βίωσε ο ίδιος/α την πορεία των δραστηριοτήτων, τι αποκόμισε, τι τον/την κούρασε, τι προκάλεσε το ενδιαφέρον του/της και τι θα ήθελε να ερευνήσει περισσότερο. Αντίστοιχη εμβάθυνση μπορεί να γίνει και σε θέματα συνεργασίας

κάθε ομάδας.

# ΑΞΙΟΛΟΓΗΣΗ

**Φόρμα αξιολόγησης και οδηγίες για τον/την εκπαιδευτικό**

Όταν ολοκληρώσουν οι μαθητές/τριες όλες τις θεματικές ενότητες, μπορούν να αξιολογήσουν διάφορες παραμέτρους της εργασίας, συμπληρώνοντας ατομικά τις παρακάτω φόρμες:

1. Τι είμαι ικανός/ή να κάνω και σε ποιον βαθμό τώρα που τέλειωσα όλες τις εκπαιδευτικές δραστηριότητες;

|  |  |
| --- | --- |
| **ΚΡΙΤΗΡΙΟ** | **Βαθμός ικανότητας** |
| **1** καθόλου | **2**λίγο | **3**μέτρια | **4**πολύ | **5**πάραπολύ |
| Μπορώ να προσδιορίζω τα αίτια της πανδημίας εξαιτίας της COVID-19;  |  |  |  |  |  |
| Μπορώ να περιγράφω τις συνέπειες της πανδημίας στο φυσικό περιβάλλον;  |  |  |  |  |  |
| Μπορώ να περιγράφω τις συνέπειες της πανδημίας στον εργασιακό τομέα; |  |  |  |  |  |
| Μπορώ να επιχειρηματολογώ για την ανάγκη λήψης μέτρων για τον περιορισμό της πανδημίας; |  |  |  |  |  |
| Μπορώ να αναγνωρίζω και να αναιρώ τις συνωμοσιολογικές απόψεις για την πανδημία;  |  |  |  |  |  |
| Μπορώ να εντοπίζω τις επιπτώσεις της παραπληροφόρησης και των συνωμοσιολογικών αντιλήψεων σε ατομικό, κοινωνικό και πολιτικό επίπεδο; |  |  |  |  |  |
| Μπορώ να εξηγώ τη συσχέτιση κάποιων από τους 17SDGs υπό το πρίσμα της πανδημίας; |  |  |  |  |  |
| Μπορώ να αναγνωρίζω τα παγκόσμια δημόσια αγαθά;  |  |  |  |  |  |
| Μπορώ να προτείνω μέτρα διεθνούς συνεργασίας που απαιτούνται για την αντιμετώπιση της πανδημίας; |  |  |  |  |  |
| Αν ναι, ποια;  |

2. Τι μπορώ να πω για τη συνεργασία μέσα στην ομάδα μου;

|  |  |
| --- | --- |
| **ΚΡΙΤΗΡΙΟ** | **Βαθμός συμφωνίας** |
| **1**καθόλου | **2**λίγο | **3**μέτρια | **4**πολύ | **5**πάρα πολύ |
| Όλα τα μέλη της ομάδας συμμετείχαμε ενεργά στις εργασίες. |  |  |  |  |  |
| Όλοι ακούγαμε με προσοχή τις απόψεις όλων μέσα στην ομάδα. |  |  |  |  |  |
| Οι διαφωνίες στην ομάδα επιλύονταν με εποικοδομητικό τρόπο. |  |  |  |  |  |
| Αισθανθήκαμε υπεύθυνοι για την ποιότητα της ομαδικής δουλειάς. |  |  |  |  |  |
| Νιώθω ικανοποίηση από την εργασία της ομάδας. |  |  |  |  |  |
| Θέλω να διατηρηθεί η ίδια ομάδα και σε άλλες εργασίες. |  |  |  |  |  |

3. Αναφέρω δύο (2) στοιχεία των δραστηριοτήτων που μου άρεσαν περισσότερο και δύο (2) στοιχεία που μου άρεσαν λιγότερο. Εξηγώ γιατί.

|  |  |
| --- | --- |
| **ΜΟΥ ΑΡΕΣΑΝ** | **ΓΙΑΤΙ** |
|  |  |
| **ΔΕ ΜΟΥ ΑΡΕΣΑΝ** | **ΓΙΑΤΙ** |
|  |  |